**17.4.2020.**

**HRVATSKI JEZIK**

Dragi moji četvrtaši,

Danas ćemo vježbati izgovor i pisanje skupova IJE, JE ,E ,I. Ponovite o čemu smo jučer razgovarali. Prisjetite se pravila koja znamo od prije i koja nova pravila smo usvojili jučer. U radu se uvijek možete služiti Hrvatskim pravopisom. Možete odigrati i kvizove/igre za koje sam vam jučer poslala poveznicu.

Pročitajte još jednom tekst u udžbeniku Zlatna vrata 4 i što smo zapisali u pisanke. Zatim pokušajte, bez pomoći udžbenika ili pravopisa riješiti zadatke u RB na str. 116. Prvo riješite sve one zadatke koje znate. Zatim se poslužite udžbenikom, pisankom ili pravopisom i riješite one zadatke koje niste znali riješiti bez pomoći.

Sretno!

**LIKOVNA KULTURA**

Danas ćemo djeco raditi rekompoziciju fotografije iz časopisa.

Prisjetimo se prvo što je to kompozicija. Sigurno se sjećate kada ste jednu šumsku životinji „smještali“ u šumu. Vi ste zalijepili sliku životinje koju ste izrezali iz časopisa i onda ste crtali šumu. Tada smo radili kompoziciju.

KOMPOZICIJA

- međusoban raspored elemenata unutar neke cjeline

LIKOVNA KOMPOZICIJA

- raspored likovnih elemenata (točka, crta, boja, ploha …)

Što je rekompozicija?

REKOMPOZICIJA

- razlaganje ranije stvorene kompozicije i ponovno komponiranje razloženim elementima

Sigurno kod kuće imate raznih novina i časopisa. U njima potražite fotografiju neke biljke ili životinje. Pomoću škara fotografiju izrežite na trake podjednake širine. Izrezane dijelove posložite, ali tako da dijelove fotografije ne slažete istim redom, zamijenite im mjesta. Zalijepite dijelove fotografije na podlogu ostavljajući mali razmak, da se vidi podloga. Pazite na kompoziciju i uredno zalijepite. Gotov uradak zove se rekompozicija jer ste stvorili nešto novo.

Gotove radove pošaljite mi u petak, 24.4.2020.

Vjerujem da će vam se ovaj zadatak svidjeti i da ćete uživati u radu.

Kako bi vam bilo lakše, možete pogledati video nastave na daljinu od 3.4.2020. (otprilike 40-ta minuta ) na youtube - <https://www.youtube.com/watch?v=MJf8uuGSxyk>.

Veselim se vašim radovima.

**SRO**

Čarobni balon <https://www.youtube.com/watch?v=UcWzLjhzhM4> - Opuštanje brige i strahova, disanje

|  |  |  |
| --- | --- | --- |
| JA – kreativna vizualizacija | <https://www.youtube.com/watch?v=cxkxWWscgZ8> | Kreativna vizualizacija, opuštanje |

**BUDITE MI ZDRAVI I VESELI! POZITIVNO MISLITE O SEBI I DRUGIMA.**

**Misli na vas i pozdravlja vas vaša učiteljica Korina!**